**บทที่ 5**

**สรุปและข้อเสนอแนะ**

จากผลการทดลองได้มีการสร้างอุปกรณ์ปักดำต้นกล้านำมาใช้กับกลุ่มเกษตรกร ในการลด กำลังแรงงานคน ประหยัดเวลา ประหยัดค่าใช้จ่าย เกิดประโยชน์อย่างสูงสุด และสามารถสรุปผลได้ดังนี้

**5.1 สรุปผลการทดลอง** อุปกรณ์ปักดำต้นกล้าและกลุ่มแรงงานคน

**สรุปผลดังนี้ คือ**กลุ่มเกษตรกรสามารถดำนาด้วยอุปกรณ์ปักดำได้รวดเร็วยิ่งขึ้นใช้กำลังคนน้อยลดต้นทุนการจ้างแรงงานและดำนาได้แบบต่อเนื่องไม่ก้มหลังในการดำนา ค่าความแตกต่างที่ได้จึงถือว่าการทดลอง 3 ระดับทำซ้ำ 6 ครั้ง มีผลต่อการปักดำต้นกล้าระหว่างอุปกรณ์ปักดำต้นกล้ากับแรงงานคน โดยการปักดำแรงงานคนจะใช้แรงงานคนจำนวน 10 คนและในขณะที่อุปกรณ์ปักดำต้นกล้าใช้คน 1 คนเท่านั้น ผลรวมอุปกรณ์ปักดำต่อหลุมครั้งที่ 1 คือ 2,432 หลุม ผลรวมต่อหลุมครั้งที่ 2 คือ 2,552 หลุม ผลรวมต่อหลุมครั้งที่ 3 คือ 2,592 หลุม ผลรวมแรงงานคนต่อหลุมครั้งที่ 1 คือ 877 หลุม ผลรวมต่อหลุมครั้งที่ 2 คือ 1,033 หลุม ผลรวมต่อหลุมครั้งที่ 3 คือ 1,097 หลุม และเมื่อสภาพดินปลูกในการปักดำเป็นดินทรายผสมจะทำให้ยากต่อการปักดำไม่ว่าจะเป็นอุปกรณ์ปักดำหรือแรงงานคนสิ่งเหล่านี้มีผลทั้งสิ้น เพราะฉะนั้นควรคำนึงถึงสภาพของดินและสภาพภูมิอากาศสิ่งแวดล้อมด้วย แต่อุปกรณ์ปักดำยังเป็นสิ่งสำคัญช่วยในการประหยัดแรงงาน ประหยัดงบประมาณในการจ้างมากกว่าการใช้แรงงานของกลุ่มแรงงาน และเกิดผลดีต่อกลุ่มเกษตรกร สามารถทำงานได้อย่างรวดเร็ว และไม่ยุ่งยากในการปฏิบัติงาน

**5.2 ข้อเสนอแนะ อุปกรณ์ปักดำต้นกล้า**

5.2.1 ควรออกแบบโครงสร้างให้มีน้ำหนักเบาที่สุดโดยทำจากอลูมิเนียม เพื่อให้สามารถเลื่อนอุปกรณ์การปักดำได้คล่องตัวในการปฏิบัติงาน

5.2.2 ควรมีตัวกันต้นกล้าไหลลงสู่วงล้อปัดก่อนการปฏิบัติงาน

5.2.3 ควรปรับเปลี่ยนรางกระบะให้สามารถปรับระยะองศาได้ตามลักษณะในการปฏิบัติงาน

5.2.4 ควรเสริมแผ่นเหล็กรองข้างล่างโครงสร้างอุปกรณ์ปักดำต้นกล้าเพื่อให้เคลื่อนที่ในการปฏิบัติงานได้ง่าย

5.2.5 ควรปรับเพิ่มขนาดวงล้อในการปัดต้นกล้า และตะเกียบปัดต้นกล้าเพื่อให้ได้ประสิทธิภาพในการดำนามากยิ่งขึ้น